ลุ้น SET เช้านี้รีบาวด์หลังเข้าเขต Oversold-จับตา Window Dressing หนุน
ลุ้น SET เช้านี้รีบาวด์หลังเข้าเขต Oversold-จับตา Window Dressing หนุน
ลุ้น SET เช้านี้รีบาวด์หลังเข้าเขต Oversold-จับตา Window Dressing หนุน
28 ก.ย. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้มีลุ้นรีบาวด์ทางเทคนิค หลัง Sentiment หุ้นต่างประเทศดี โดยตลาดหุ้นในภูมิภาคเอเชียเช้านี้ต่างบวกกันราว 0.4-0.5% หลังข่าวพรรคเดโมแครตจะเสนอนำมาตรการกระตุ้นเศรษฐกิจเข้าสู่สภา ซึ่งอย่างเร็วก็คาดว่าจะสัปดาห์นี้
ส่วนตลาดบ้านเราก็เข้าสู่เขต Oversold แล้ว ทำให้น่าจะรีบาวด์ได้บ้าง และอาจมีการเก็งกำไรตามการทำ Window Dressing รายตัวก่อนปิดงบฯไตรมาส 3/63 อย่างไรก็ดี ตลาดฯอาจรีบาวด์ได้จำกัดเนื่องจากมีปัจจัยการเมืองกดดัน และยังต้องติดตามการโต้วาทีผู้เข้าชิงตำแหน่งประธานาธิบดีสหรัฐฯด้วย และยังต้องติดตามตัวเลข PMI ภาคการผลิต และภาคบริการของทั่วโลกที่จะทยอยออกมา รวมทั้งติดตามตัวเลขการจ้างงานนอกภาคเกษตรของสหรัฐฯในวันศุกร์นี้
พร้อมให้แนวรับ 1,240-1,230 จุด ส่วนแนวต้าน 1,255-1,260 จุด
 
 